7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 4560/173 της 10/24 Ιουν. 1969 (ΦΕΚ Β΄ 411) Περί της κατανομής αρμοδιοτήτων των Α΄ και Β΄ Τελωνείων Αερολιμένος Αθηνών. Λαβόντες υπ’ όψιν: 1)Τας διατάξεις του άρθρ. 19 του Νόμ. 2096/1952 «περί τροποποιήσεως και συμπληρώσεως διατάξεών τινων του Τελωνειακού Κώδικος και άλλων τινών διατάξεων» και 2)την ανάγκην απλουστεύσεως των διατυπώσεων δια την ταχείαν εξυπηρέτησιν του επιβατικού κοινού του εμπορίου και των αεροπορικών μεταφορών γενικώτερον εις τον Αερολιμένα Αθηνών κατόπιν της ιδρύσεως του Β΄ Τελωνείου Αερολιμένος Αθηνών, αποφασίζομεν: 1.Επί εμπορευμάτων και αποσκευών επιβατών, κομιζομένων υπό αεροσκαφών εις τον χώρον αρμοδιότητος του Α΄ Τελωνείου Αερολιμένος Αθηνών με προορισμόν έτερον αερολιμένα του εξωτερικού αι σχετικαί διατυπώσεις μεταφορτώσεως αυτών επί αεροσκαφών αναχωρούντων εκ του χώρου αρμοδιότητος του Β΄ Τελωνείου Αερολιμένος Αθηνών και αντιστρόφως, θα ενεργούνται μερίμνη και δι’ οργάνων του Τελωνείου της αρχικής αφίξεως τούτων εις τον Αερολιμένα Αθηνών. 2.Ο εφοδιασμός πάντων των αεροσκαφών δια καυσίμων, λιπαντικών και λοιπών συναφών ειδών ανεξαρτήτως του χώρου αφίξεως ή αναχωρήσεως των αεροσκαφών εκ του Αερολιμένος Αθηνών θα εξακολουθήση ενεργούμενος μέσω της Υπηρεσίας του Α΄ Τελωνείου Αερολιμένος Αθηνών, εις ο θα τηρώνται άπασαι αι σχετικαί τελωνειακαί και λοιπαί διατυπώσεις εφοδιασμού. 3.Προκειμένης εξαγωγής εις το εξωτερικόν εγχωρίων προϊόντων αεροπορικώς, αρμόδιον καθίσταται εκ των δύο Τελωνείων του Αερολιμένος το εις ο το  Σελ. 22,08(α) 363-102 πρώτον κατετέθησαν τα σχετικά τελωνειακά έγγραφα και ετηρήθησαν αι τελωνειακαί και λοιπαί διατυπώσεις εξαγωγής έστω και εάν μέρος του προς εξαγωγήν φορτίου πρόκειται να φορτωθή επί αεροσκάφους σταθμεύοντος εις χώρους της δικαιοδοσίας του ετέρου Τελωνείου του Αερολιμένος. 4.Ο έλεγχος, η παρακολούθησις της λειτουργίας και ο ανεφοδιασμός δι’ υποκειμένων αφορολογήτων ειδών του καταστήματος πωλήσεως αφορολογήτων ειδών του νέου αεροσταθμού αρμοδιότητος του Β΄ Τελωνείου Αερολιμένος, ανήκει εις την αρμοδιότητα της Υπηρεσίας του Α΄ Τελωνείου Αερολιμένος, εφ’ όσον και το κατάστημα τούτο του νέου Αεροσταθμού θα εξακολουθήση να εκμεταλλεύτηται ο αυτός επιχειρηματίας, όστις εκμεταλλεύεται και το ήδη λειτουργούν παλαιόν κατάστημα και δεν θα ιδρυθή νέα αποθήκη εφοδιασμού εις τον χώρον του νέου Αεροσταθμού της αρμοδιότητος του ως άνω Β΄ Τελωνείου, ο δε εφωδιασμός και του νέου τούτου καταστήματος θα διενεργήται εκ της ήδη υφισταμένης αποθήκης εις τους χώρους του Α΄ Τελωνείου. Εις περίπτωσιν καθ’ ην η εκμετάλλευσις του νέου καταστήματος αναληφθή υπό ετέρου αναδόχου ή ο ανάδοχος του ήδη λειτουργούντος καταστήματος ιδρύση νέαν αποθήκην ανεφοδιασμού εις τον χώρον του Τελωνείου, ο έλεγχος, η παρακολούθησις της λειτουργίας και ο ανεφοδιασμός τούτου ανήκει εις την αρμοδιότητα της Υπηρεσίας του Β΄ Τελωνείου Αερολιμένος Αθηνών. Τα αυτά εφαρμόζονται και δια το κατάστημα των ελληνικών αφορολογήτων σιγαρέττων. 5.Η παρούσα, ης η ισχύς άρχεται από 15 Ιουν. 1969, δημοσιευθήτω δια της Εφημερίδος της Κυβερνήσεως. - 40 30.Α.β.7 Τελωνειακή Διαίρεση 